Forsikringsselskaberne stiller en række krav, når du skal forsikre din virksomhed. Forsikringskravene udmønter sig i et sikringsniveau – og dit sikringsniveau er et udtryk for den risiko, din virksomhed har for et indbrud. Dit niveau fastlægges ud fra de varer, du har til salg og værdien af disse varer samt værdien af det it-udstyr, du selv bruger i virksomheden. Jo mere attraktive dine varer er for indbrudstyve, des bedre indbrudssikring kræves.